Source: https://octavpelin.wordpress.com/2020/07/06/
Timestamp: 2020-08-10 02:24:17+00:00
Document Index: 703165

Matched Legal Cases: ['CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CSM ']

06 | iulie | 2020 | Octavpelin's Weblog
http://www.sroscas.ro
Guvernul Orban se întrunește în ședință, luni, începând cu ora 12, iar pe ordinea de zi a reuniunii guvernamentale se află și proiectul de lege pentru punerea în acord a cerințelor Curții Constituționale a României privind carantina, izolarea și internarea obligatorie. Nelu Tătaru, ministrul Sănătății, a anunțat, duminică, că proiectul este gata și va fi pe ordinea de zi a ședinței Guvernului. Proiectul urmează oricum să treacă prin Parlament.
„Mâine vom avea o ședință de Guvern în care îl vom ridica pe ordinea de zi. Odată ce vom avea adaptate, statuate și votate în Parlament ce înseamnă boală transmisibilă, ce înseamnă carantină, ce înseamnă izolare, ce înseamnă pacient internat, sunt lucruri pe care le vom pune pe tapet și ne vom întoarce la ce înseamnă identificarea unui focar, izolarea unei zone, carantinarea unei zone”, a declarat Nelu Tătaru, duminică seară, la Realitatea Plus, potrivit Agerpres.
Vineri,Tătaru menționa că Ministerul Sănătății, ministerul Justiției și Ministerul de Interne au creat un grup de lucru pentru elaborarea unui proiect de lege care să pună în acord cerințele CCR privind carantinarea și izolarea bolnavilor de COVID-19. Recent, CCR stabilea că sunt neconstituționale internarea și carantinarea emise doar prin ordin de ministru.
„Motivarea Curții Constituționale spune că ordinul de ministru nu are greutatea unui proiect de lege care ar trebui să definească carantina, boala transmisibilă, izolarea, internarea. Atunci s-a creat un grup de lucru de la Ministerul Sănătății, Ministerul de Interne și Ministerul Justiției, care vor pune în concordanță tocmai cerințele Curții Constituționale. Motivarea era de lipsă de claritate și predictibilitate sau previzibilitate. Medicina este un domeniu în care poți prevedea într-o anumită măsură – noi obișnuim să spunem că nu există boli, există bolnavi. Particularitatea fiecărui caz, identitatea, comorbiditatea sunt cele care te fac să ai o predictibilitate redusă. Te adaptezi la simptomatologie, la stadiul bolii, la potențialul critic al acestei boli și acționezi în consecință. Ne-am asumat și vom reveni cu punerea în acord a unui proiect cu cele cerute de către Curtea Constituțională”, afirma Nelu Tătaru, la Digi 24.
Șeful DSU, Raed Arafat, susține că această creștere a numărului de cazuri reprezintă un semnal de alarmă și începe să fie presiune asupra secțiilor de terapie intensivă. Arafat nu exclude posibilitatea de a se institui din nou starea de urgență.”La un moment este posibil să trebuiască să suplimentăm locurile la terapie intensivă. Semnalele de alarmă sunt. Insistăm la oameni să respecte regulile de protecție. Mască, dezinfecție, spălare pe mâini. Vedem o creștere foarte serioasă și avem niște indicatori pe care îi analizăm. Durata de infectare a scăzut. Creșterea cazurilor active începe să pună presiune pe secțiile de terapie intensivă. Avem și alte probleme. Nu putem să detașăm medicii așa de ușor. Nu pot să zic dacă vom ajunge din nou la starea de urgență. Încercăm să nu ajungem în situația de a alege dintre doi pacienți pe cine să punem la ventilator”, a declarat Raed Arafat la România TV.
În acest moment nu există pericolul instituirii stării de urgență, ci se fac evaluări dacă va fi prelungită starea de alertă după 15 iulie, a declarat, vineri, ministrul Sănătății, Nelu Tătaru. „În acest moment nu avem acest pericol al stării de urgență. Gestionăm numărul de cazuri. Gândim, ca și evouție, până pe 15 iulie, dacă e necesară prelungirea stării de alertă sau nu”, a declarat Nelu Tătaru.
El a spus că Institutul Național de Sănătate Publică face evaluări și recomandări. „Apanajul stării de alertă este al CNSU, prezidat de premier. Apanajul stării de urgență este al președintelui Klaus Iohannis”, a amintit el.
La 6 iulie se împlinesc 71 de ani de la cel mai mare val al deportărilor staliniste organizate în Basarabia. Deportările din noaptea de 5 spre 6 iulie 1949 (operațiune denumită conspirativ IUG) s-au făcut în urma Hotărârii Biroului Politic al CC al PC al URSS nr. 1290-467cc din 6 aprilie 1949 „Cu privire la deportarea de pe teritoriul RSS Moldovenească a chiaburilor, foștilor moșieri, marilor comercianți, complicilor ocupanților germani, persoanelor care au colaborat cu organele poliției germane și românești, membrilor partidelor politice, gardiștilor albi, membrilor sectelor ilegale, cât și a familiilor tuturor categoriilor enumerate mai sus”.
https://youtu.be/uRcGSGKjQqc
În acea tristă noapte au fost deportați în Siberia și Kazahstanul de Nord peste 35 mii de români basarabeni, majoritatea femei și copii. Acesta a fost al doilea val de deportări din Basarabia.
Primul val a fost cel din 12 și 13 iunie 1940. Datele oficiale arată că atunci au fost deportate aproximativ 25 de mii de persoane.
Au urmat alte doua valuri, – în 1949 și 1951, – în urma cărora au avut de suferit alte aproape 40 de mii de persoane.
Compozitorul italian Ennio Morricone, celebru pentru coloanele sonore a numeroase filme, a încetat din viaţă la vârsta de 91 de ani, la o clinică din Roma, relatează presa italiană.
Compozitorul a căzut zilele trecute și a suferit o fractură de femur, în urma căreia a fost internat în spital, relatează La Repubblica.
Înmormântarea lui Ennio Morricone va avea loc într-un cadru privat, „în respectul sentimentului de smerenie care i-a inspirat întotdeauna faptele”, a anunțat familia prin intermediul avocatului lor, Giorgio Assumma.
Morricone a murit „în zorii zilei de 6 iulie, la Roma, cu mângâierea credinței”, se mai arată în declarația familiei.
Assumma mai arată că maestrul „și-a păstrat până în ultima clipă deplina luciditate și o mare demnitate”.
Morricone, câștigător al unui Oscar în 2016 pentru coloana sonoră a filmului „The Hateful Eight”, a devenit cunoscut pentru muzica unor filme celebre precum „For a Fistful of Dollars”, „Mission” sau „Once Upon a Time in America”.
Avocatul lui Trump amenință cu dezvăluiri BOMBĂ: Stați să vedeți când ajungem la România !
Avocatul personal al lui Donald Trump, Rudi Giuliani, a explicat că pregătește o serie de dezvăluiri explozive despre Joe Biden. El a spus că vor ieși la iveală afaceri necurate ale lui Biden și a avertizat: stați să vedeți când ajungem la România.
„Presa de la Washington a acoperit aceste lucruri în ultimii trei ani. Încerc să investighez un scandal de corupție masiv din perioada Administrației Barack Obama”, a declarat Rudy Giuliani într-un interviu acordat postului tv Fox News.
„Hunter Biden spune: «Nu am făcut nimic rău». Stop, stop, nicio investigație. Nimic. Toate aceste lucruri ar fi trebuit să înceteze când președintele Donald Trump a spus că nu a făcut nimic rău”, a continuat Giuliani, criticând atitudinea presei americane față de președintele SUA. De ce există acest tratament diferențiat față de republicani, a continuat Giuliani, denunțând ancheta „falsă” a Camerei Reprezentanților și faptul că presa ar fi subordonată intereselor Partidului Democrat.
„Presa nu relatează aceste lucruri. Dar eu am toate informațiile. Sunt numeroase lucruri care vor apărea. Nu am trecut încă la România. Să vedeți când vom ajunge la România (…)”, a subliniat Giuliani, numindu-l „escroc” pe Hunter Biden, fiul fostului vicepreședinte Joseph Biden, favorit pentru a deveni candidatul Partidului Democrat în scrutinul prezidențial din 2020.
Intoxicări „strategice” de la slugoii Germaniei!
O româncă a devenit oficial prima turistă detectată cu coronavirus la intrarea în Grecia. Chestiunea în cauză m-a șocat, dar cel mai mult m-a șocat avântul muncitoresc al mass mediei autohtone care a supraexpus evenimentul. Culmea, MAE a intrat în joc și a dat un comunicat referitor la respectiva româncă.
Problema însă e cusută cu ață albă și e meritul lui Răzvan Pașcu pentru descoperirea chichiței. Acesta a pornit de la inexistența unei curse charter din România în data menționată de autoritățile grecești. Mai mult, nu au existat curse charter românești cu escală la Atena (așa cum se specifica în comunicat). În consecință, rezultă limpede că respectiva româncă nu venea din România ci, probabil, dintr-o altă țară membră a Uniunii Europene. Tot Răzvan Pașcu emite ipoteza (conform unor informații pe care le deține) că respectiva turistă a sosit din… Germania.
Acum s-o luăm logic. Știm bine care e situația conaționalilor noștri care, mutați peste tot de-a lungul și de-a latul continentului, și-au păstrat cetățenia. De asemenea, știm situația evoluției pandemiei și că, până de curând, granițele dintre statele UE au fost practic închise. Probabilitatea ca o româncă să fi mers în Germania strict pentru a pleca de-acolo în Grecia e practic zero. E cât se poate de clar că respectiva, în ciuda cetățeniei române, probabil locuia și muncea în Germania. Adică era aproape nemțoaică din punctul de vedere al timpului petrecut acolo.
E tipul de amănunt pe care onoratul Minister de Externe al României evită să-l pronunțe. E cât se poate de clar că România n-are nicio vină în toată povestea asta, dar MAE n-are ochi și nici urechi, asumându-și și, în felul acesta, obligându-ne să ne asumăm consecințele. Care consecințe se văd cu ochiul liber: românii își petrec jumătate de zi în granița dintre Bulgaria și Grecia deoarece autoritățile grecești testează toți românii. În aceste condiții, știrea cu românca infectată, fără a beneficia de precizările necesare, riscă să ridice și mai sus bariera măsurilor aplicate românilor. Care-i treaba? Devine limpede că MAE e băgat până peste cap în șmecheria asta cu isterizarea populației. Probabil, în mintea sa bolnavă, plăvanul își dorește organizarea alegerilor în timpul unei stări de urgență, astfel încât securiștii să-i facă un scor de peste 70% pentru partidele sale. Doar că asta produce un rău imens țării.
Mi-e limpede că securiștii din MAE – în frunte cu ministrul lor fumând trabuce cu mănușile de cauciuc – fac un joc suspect și absolut antinațional. Pe păduchii ăștia îi plătim pentru a ne pune bețe-n roate. Are cineva habar care-i rostul Ministerului de Externe? În alte țări, un asemenea minister are contribuții esențiale la PIB întrucât reprezintă un canal prin intermediul căruia se transmit informații comerciale, numai bune pentru companiile din țara mamă. La noi, ministerul cu pricina e compus din îmbuibați care aleargă precum curcile după posturi călduțe de ambasadori, în urma cărora se aleg cu sume grăsuțe.
Știe cineva ce face pentru România ambasadorul nostru din Germania? Vă spun eu, acoperă ticăloșiile care se pun acolo la cale împotriva noastră. El a fost elementul central al traficului de sclavi-sparanghel din România, el acoperă toate abuzurile comise asupra muncitorilor români și tot el nu scoate o vorbă despre ticăloșia „detașărilor” în Germania. Am uitat să vă spun, ambasadorul nostru de-acolo are … cetățenie germană! O asemenea bătaie de joc nici că s-a mai văzut.
Știu că știți că tot ceea ce înseamnă stat român e, în esență, o construcție care luptă împotriva românilor. O spun însă ca o moară stricată că poate, cine știe?, m-or mai auzi unii cu gândirea scrântită și le-o mai veni mintea la cap.
MIHAI GADEA SAU „MASINA ALBALUX” A NAZISTULUI KLAUS ADOLF JOHANNIS DE LA „SINTEZA ZILEI!”
„Dacă negăm virusul, asta nu înseamnă că nu există.” Asta spunea la emisiunea „Sinteza zilei” de pe Antena 3 domnul Arafat sub privirile umed-bovine ale pastorului răspopit. Se începe apoi un dialog aberant, în care amândoi încearcă (manipulatoriu) să convingă pe cei ce-i urmăresc, că toți cei care nu mai acceptă măsurile abuzive (unice pe planetă), sunt din categoria celor care nu cred în Covid. Că aceștia sunt cei ce consideră că toată istoria planetară de șase luni încoace este o farsă sinistră pusă la cale de oculta mondială.
În fine, sunt cei ce dezvoltă acele teorii ale conspirației demne de disprețul oricărui afiliat CNN care se respectă. Toate astea spuse de pastor pe un ton superior şi cu un zâmbet disprețuitor în colțul gurii. Ştiți ce zic! Cunoașteți zâmbetul!
Ceea ce neagă şi Mihai Gâdea, dar şi Raed Arafat, este că există o categorie de cetățeni care a crezut și crede în existența virusului, care a respectat până la un punct regulile, chiar dacă unele le-au părut excesive, dar care nu înțeleg și nu acceptă absurdul. Nu mai reiau problema arestării asimptomaticilor şi nici excesul de mască.
N-are rost din moment ce în acest sens există deja o decizie CCR, iar despre măști aflăm azi de la Protecția consumatorului că 90% dintre ele pot fi folosite doar ca hârtie igienică. Adică doar pentru şters la cur sunt bune. Cu toată reclama făcută de Mircea Badea (cu toată dragostea desigur şi total dezinteresat), se pare că povestea măștilor de pe piața românească este o înșiruire de articole din codul penal asezonate cu mult, mult, parandărăt.
Concluzionând, eu cred că toată raportarea grupului Arafato-strategic este făcută din pix (nu mai detaliez), că Covidul a fost, dar acum este mai fâsâit decât o banală răceală de vară, iar vrajeala cu asimptomaticii este cea mai a dracului gulgută pentru prostirea proștilor inventată vreodată.
Vă dați seama, n-ai nimic, nu te doare nimic, dar Arafat te declară bolnav și te arestează la cartoane! Ajungi la vorba lui Becali: „Cum să fii bă colonel, dacă nu ești colonel?!”
Cât despre habibi Raed, cel care s-a bucurat ca nimeni altul de încrederea și susținerea cetățenilor, s-a dovedit a fi un sociopat, un plutonier al Pandemiei care n-are nici o străbatere în a încălca Constituția și drepturile omului. Care a pierdut în patru luni tot ce câștigase într-o viață.
Din tremurul vocii şi din agitația argumentării i-am simțit teama şi e normal să se teamă știind şi el cu cine are de-a face. Securiştii nu au milă dacă nu ești de-al lor, iar dacă n-ai nici spatele acoperit extern, ești mâncat. După ce te folosesc, pușcărie scrie pe tine! Nici dracu nu te mai scapă dacă ai intrat în malaxorul ăstora.
Nici măcar mașina de spălat „Albalux” de la „Sinteza zilei” nu mai este de folos, pentru că nici Răspopitul nu mai este farul călăuzitor care-a fost odată. Din păcate pentru unii, Pandemia a fost și un examen în care s-au testat caracterele. Iar printre cei care-au picat examenul, se numără (printre mulți alții) și cei doi, Mihai Gâdea și Raed Arafat.
Dorel BĂLAȘA
Vă imaginați că, dacă vreun ciumpalac de la ăilalți cerea populației să nu respecte deciziile CCR, era prăpăd!
Gheorghe Piperea, după îndemnul lui Orban privind ignorarea deciziilor CCR: Acum ambasadele și timermanșii UE tac
Avocatul Gheorghe Piperea consideră că premierul Ludovic Orban, prin instigarea la nesocotirea deciziilor CCR, pune în pericol statul de drept. Avocatul constată că ambasadele și instituțiile europene nu au avut nicio reacție, în condițiile în care o asemenea afirmație, dacă ar fi fost făcută de un reprezentant al fostei guvernări, ar fi fost imediat taxată de cancelariile europene. În plus, se întreabă Piperea, cum vor mai respecta cetățenii României acte normative semnate de un premier care instigă la ignorarea legii.
„Nu văd nicio ambasadă, nici măcar cele ale Suediei sau Olandei, să fi luat atitudine împotriva lui Orban, pentru gravul atac la adresa ordinii de drept în România. Ca să nu mai vorbim că și timermanșii UE tac. Vă imaginați că, dacă vreun ciumpalac de la ăilalți cerea populației să nu respecte deciziile CCR, era prăpăd. Era amenințare cu suspendarea din UE. Era notificare de oprire a fondurilor europene. Își rupea cămașa de pe ea organizația Salvați copiii. Se sesizau din oficiu procurorii militari. Rămân, totuși, niște „mici” probleme, după minunea de declarație a lui Orban :
(i) care decizii ale CCR nu trebuie respectate, alea care sunt sau alea care nu sunt pe placul lui Arafat, Orban & co? nu de alta, dar puterea și președintele Johannis atacă într-o veselie legi la CCR, inclusiv legile care tind la protejarea populatiei și a IMM-urilor de urgia băncilor și legea care tinde la protejarea inocenței copiilor contra barbarismului educației sexuale începând cu clasa a treia primară;
(ii) dacă premierul unei țări instigă la nerespectarea legii (ceea ce e penal dacă destinatarii instigării săvărșesc infracțiuni, cum ar fi abuzul în serviciu sau lipsirea de libertate în mod nelegal), ce motive serioase are cetățeanul să respecte actele normative care poartă semnătura zisului premier? nu înseamnă asta anarhie?”, scrie Piperea pe Facebook.
Anterior, avocatul explica faptul că amenințările lansate de Orban și de Arafat cu dosare penale pentru zădărnicirea combarii bolilor nu au niciun fundament juridic.
„Statul de drept chiar este în pericol. Orban le cere oamenilor să nu respecte deciziile Curții Constituționale. Conform Constituției, acest gen de decizii sunt general obligatorii, ca și legea. A nu respecta deciziile CCR înseamnă a nu respecta legea. Un premier al unei țări membre UE nu poate să nu știe asta, mai ales dacă, în opoziție fiind, a stat numai cu statul de drept pe buze.
Comandantul acțiunii, Arafat, emite ordin către toate autoritățile, în care deplânge faptul că decizia CCR privitoare la carantinare, internare obligatorie și izolare la domiciliu suspendă reglementările „corespunzătoare”, dar amenință pe toată lumea cu pușcăria pentru cazurile în care nu s-ar auto-izola și nu s-ar auto-incrimina ca „pacient” covid atunci când ar percepe simptome de covid (simptome pe care, btw, nu le știe nimeni, nici măcar autoritățile pandemice, de vreme ce au fost băgați în detenție medicală forțată atâția oameni fără simptome de boală).
Notă intremediară: O sugestie pentru autorități și o mică explicație pentru populație – textul ăla amenințător din Codul penal, cu zădărnicirea combaterii bolilor, este condiționat de intenția de a face inutile eforturile autorităților de combatere a epidemiei. Or, trebuie:
(i) să existe o epidemie oficial declarată (și nu există, așa cum a recunoscut oficial MS),
(ii) să existe eforturi de combatere a epidemiei (și nu există decât „eforturi” de îmbogățire din comerțul semi-clandestin cu echipamente medicale și eforturi de distrugere a economiei și de punere în captivitate a țării și a generațiilor viitoare prin împrumuturi masive la bănci) și
(iii) să existe intenția de a îmbolnăvi pe cineva; persoana asimptomatică nu știe că e infectată, iar pacienții cu forme ușoare nu ies din casă, așa cum fac toți cei loviți de gripă.
Așadar, ordinul comandantului acțiunii este un abuz de putere.
Mai degrabă, eu aș încadra omisiunea autorităților pandemice de a declara oficial epidemie la nivel național la infracțiunea de zădărnicirea combaterii bolilor. Plus fapta celor care, cu căteva zile înainte de declararea stării de urgență, bagatelizau riscul „noului” coronavirus, pentru ca acum să emită reglementări abuzive, ușor demontabile la CCR, pentru încălcarea drepturilor omului.
Ochei – ce intenționam să intreb : de ce mai este în funcție acest guvern care încalcă drepturile omului și instigă populația la nerespectarea legii, adică la nesupunere civică, punând în pericol statul de drept? De ce opoziția vieții nu a depus încă moțiune de cenzură? De ce nu sunt o sută de mii de inși în stradă, cu păstrarea distanței fizice, desigur, cerând demisia guvernului?
Cam câte samavolnicii, fapte de corupție și furturi mascate de stări de urgență și dovezi de distrugere economică mai sunt necesare pentru a vă convinge că aceste autorități pandemice ne duc la dezastru?”, mai scrie Piperea.
Probele prelevate pentru testarea COVID-19 în România ar fi putut fi compromise din cauza unei traduceri a specialiștilor din Ministerul Sănătății, afirmă șefa Laboratorului de Genetică din cadrul INML Mina Minovici, un medic legist cu experiență profesională de 28 de ani, scrie Sursa Zilei. O parte dintre desele erori ale testelor ar fi putut fi cauzate de o recomandate a Comisiilor reunite de microbiologie din MS care au tradus după ureche expresia „salt solution” prin ser fiziologic.
Într-un răspuns pentru Sursa Zilei, Ministerul Sănătății afirmă că documentul său referitor la metodologia de testare este doar o recomandare și că „deciziile privind aplicarea acestora sunt luate la nivelul unităților sanitare”.
Ligia Bărbării explica recent, într-un interviu pentru Antena3, că specialiștii Ministerului Sănătății au tradus greșit mediul viral pentru transportul eșantioanelor de la locul prelevării (spitale, centre de carantină) către laboratoare, ceea ce ar fi putut duce la distrugerea țesuturilor și alterarea probelor.
„De la OMS au venit niște protocoale de prelevare a eșantioanelor biologice pentru analiza COVID. Conform lor, țesuturile se pun într-un mediu, în engleză scria „salt solution” și Ministerul Sănătății a transmis o traducere greșită, comunicând în teritoriu că țesuturile se transportă în „ser fiziologic”. (…) Se pot altera. Depinde de timpul în care țesuturile au stat în acest mediu nefericit”, a explicat singurul profesionist de laborator care a atras atenția, încă de la începutul declansării stării de urgență, asupra nevoii de rigoare în prelucrarea testelor pentru COVID-19
Sursa Zilei a documentat în luna aprilie acest subiect, însă răspunsul Ministerului Sănătății a venit cu mare întârziere și incomplet.
Sursa Zilei menționează căpProcedura utilizării serului fiziologic este recomandată în România chiar de Comisia de Microbiologie Medicală din Ministerul Sănătății. Doar că, din englezescul „sterile saline” (care pentru profesioniști este termen uzual pentru eglezescul „fosfat buffer saline”), specialiștii de la Sănătate au tradus SER FIZIOLOGIC.
Nici după întrebările jurnaliștilor cu privire la această eroare, MS nu a reanalizat problema, ci a plasat responsabilitatea asupra celor care aplică recomandarea.
„Nu vrem să ne reîntoarcem la supravegherea strictă și nepopulară impusă de UE, Banca Centrală și FMI”
Grecia nu va accepta condițiile stricte impuse de Uniunea Europeană pentru folosirea fondului de urgență în cadrul planului de relansare după pandemia de COVID-19, a declarat premierul elen Kyriakos Mitsotakis pentru Financial Times într-un interviu publicat duminică.
„Grecii s-au maturizat mult. Și vrem să ne facem propriile reforme”, a anunțat șeful guvernului de la Atena. O revizuire semestrială a performanțelor economice desfășurată de Comisia Europeană a fost suficientă și nu este nevoie de „condiționalități stricte suplimentare”, a insistat el.
Mitsotakis a declarat pentru Financial Times că Grecia are „o agendă de reforme foarte agresivă” care se va concentra pe „tranziția verde”, „tranziția digitală” și încurajarea investițiilor, în parte printr-un program de privatizare.
Grecia nu se va reîntoarce la supravegherea strictă și nepopulară impusă țării de „troica” oficialilor UE, Băncii Centrale Europene și FMI ca în timpul crizei datoriilor, „forțându-ne să facem reforme ”chiar dacă „nu a existat niciodată vreo achiziție internă, a avertizat premierul elen.
Vineri, într-o intervenție în parlament, Mitsotakis a anunțat noi măsuri în valoare de 3,5 miliarde de euro pentru a sprijini afacerile afectate de carantina impusă pentru a stopa răspândirea epidemiei de coronavirus.
Grecia reușise să depășească criza a datoriei publice în 2018 și spera să înregistreze o creștere economică puternică în 2020. Însă măsurile de izolare impuse la nivel național în martie pentru a preveni infecțiile cu coronavirus au dat peste cap aceste așteptări. Acum, se așteaptă ca economia Greciei să se contracteze cu 8% până la 10% în acest an, revenind pe creștere abia din 2021.
Polonia: Președintele conservator Andrzej Duda vrea să interzică prin Constituție adopțiile de către cuplurile homosexuale!
Președintele polonez, Andrzej Duda, care candidează pentru un nou mandat, a afirmat sâmbătă că vrea să interzică prin Constituție adopțiile de către cuplurile homosexuale, relatează AFP, scrie Hotnews.
Potrivit sursei citate, Andrzej Duda a anunțat că va semna luni un proiect prezidențial de modificare a Constituției și pe care îl va prezenta Parlamentului.
”În Constituția poloneză, ar trebui să scrie explicit că interzice tuturor persoanelor care sunt într-o relație homosexuală să adopte”, a spus el într-un miting electoral din orașul Szczawno-Zdrój.
Președintele în exercițiu al Poloniei, Andrzej Duda, a câștigat cu 43,5% primul tur al alegerilor prezidențiale, conform rezultatelor oficiale finale făcute publice marți de Comisia Electorală. În turul al doilea, care va avea loc la 12 iulie, Duda se va confrunta cu primarul liberal al Varșoviei, Rafal Trzaskowski.
Președintele CCR: Restrângerea unor drepturi se poate face numai prin lege, în condiții de stare de urgență!
Să se ia asemenea măsuri prin ordin al ministrului Sănătății nu este constituțional în niciun stat de drept
Președintele Curții Constituționale, Valer Dorneanu, a declarat sâmbătă că măsurile care vizează restrângerea unor drepturi, precum internarea obligatorie, pot fi luate numai prin lege și numai în anumite condiții excepționale. El a atras atenția că CCR nu poate fi acuzată pentru greșelile care se fac pe plan legislativ de către alții și pe care Curtea le respinge, potrivit Agerpres.
„Măsurile care vizează restrângerea drepturilor – internarea obligatorie – trebuie luate prin lege. (…) Restrângerea unor drepturi, potrivit articolului 53 din Constituție, se poate face numai prin lege și numai când sunt îndeplinite condițiile de stare de urgență, periclitarea sănătății. Toate condițiile acestea există, numai că măsura trebuie luată prin lege. (…) Regret foarte mult că multe din greșelile care se fac pe plan legislativ – eu nu discut de greșeli politice sau de altceva – ni se pun nouă în cârcă, pentru greșeli evidente. Am declarat mai multe acte normative neconstituționale pentru faptul că lipsea avizul Consiliului Legislativ, pentru faptul că lipsea avizul CSM, pentru faptul că lipsea avizul Consiliului Economic și Social”, a afirmat Valer Dorneanu, într-o intervenție telefonică la televiziunea Digi 24.
Președintele CCR a subliniat că, în prezent, pentru internarea obligatorie, România are reglementări doar în domeniul penal, nu și în cel sanitar.
„Deocamdată, pentru internarea obligatorie noi avem reglementări doar în domeniul penal. În domeniul sanitar nu avem”, a explicat acesta.
Răspunzând reacțiilor vehemente exprimate inclusiv de premier, Valer Dorneanu a mai afirmat că el nu a auzit nicăieri în Europa să fie criticată o hotărâre judecătorească a „celei mai mari Curți de Apel din țară”. El a sugerat că măsurile restrictive puteau fi adoptate printr-o lege generală, nu atribuind ministrului Sănătății prerogative pe care nu le are în restrângerea unor drepturi fundamentale.
„Se critică ceea ce eu nu am mai auzit în Europa – o hotărâre judecătorească, și nu oricare, ci a celei mai mari Curți de Apel din țară. (…) Eu aș întreba la care din țările europene primul-ministru sau o altă autoritate desființează pur și simplu Curtea Constituțională? Eu îl respect foarte mult pe primul-ministru și știu ce presiune este pe capul dânsului – și politică, și toate pandemiile acestea care sunt – s-a străduit să ia măsuri care se impun, la sfaturile unor oameni foarte competenți în domeniul medical. De ce nu a luat aceste măsuri legal? Trebuia la început o lege generală și să nu dea în competența ministrului Sănătății măsuri de genul restrângerii unor drepturi, a libertății și așa mai departe”, a arătat Valer Dorneanu.
Potrivit acestuia, atât CCR, cât și Avocatul Poporului, CSM și puterea judecătorească, deși sunt blamate, nu au înțeles decât să își facă datoria.
„Este activă doamna Avocat al Poporului și o respect pentru asta. Nu toate sesizările dumneaei au fost admise de CCR. Deci și CCR, și Avocatul Poporului, și CSM, și puterea judecătorească – toți își fac datoria. Aflu acum mai nou că nu numai noi suntem dușmani și cu Avocatul Poporului, ci și Justiția”, a comentat președintele CCR.
El a atras atenția că nu este constituțional „în niciun stat de drept” să se dea posibilitatea ca printr-un ordin al ministrului Sănătății să se ia măsuri privative de libertate sau care încalcă drepturi cetățenești fundamentale.
„A venit pandemia peste noi. Se știa, era la câteva sute de kilometri de noi. Nici atunci nu am scos o lege. Am dat acea ordonanță. Noi am răspuns la ea. Nici după ce am dat ordonanțele cu privire la starea de urgență nu s-a luat măsura legală de a da o lege. A apărut după starea de urgență Legea 55, care a fost atacată la CCR. Nici în legea aceasta nu s-au prevăzut măsuri care să justifice restrângerea drepturilor – carantină, internarea obligatorie. S-a dat posibilitatea ca prin ordin al ministrului Sănătății să se ia asemenea măsuri, ceea ce nu este constituțional în niciun stat de drept”, a subliniat Valer Dorneanu.
Găselnița Guvernului PNL!
bolnavii în stare critică sunt trimiși să moară în spitalele de suport pentru pacienții cu COVID-19, pentru ca securistul Grup de Comunicare Strategică să aibă ce raporta zi de zi!
Noaptea trecută în Schela Cladovei o femeie a trecut la cele veșnice, după ce s-a simțit rău și a cerut familiei să fie dusă la spital. Avea probleme cu inima și diabet, iar medicii de la spitalul județean din Drobeta-Turnu Severin au decis să o trimită la spitalul municipal Orșova – unitate suport pentru coronavirus.
Cred că este la sine înțeles că în scurt timp această ființă umană a decedat. Urmează să fie îngropată, fără să mai fie dusă la biserică. Sicriul este dus direct la cimitir unde preotul va oficia slujba de înmormântare, la care participă un număr redus de persoane. Desigur că toate acestea se vor desfășura doar cu acordul Direcției de Sănătate Publică și cu respectarea Hotărârii nr. 476 din 16 iunie 2020 privind prelungirea stării de alertă pe teritoriul României și măsurile care se aplică pe durata acesteia pentru prevenirea și combaterea efectelor pandemiei de COVID-19. Cine nu este jurist de meserie s-ar putea să aibă o problemă să înțeleagă cum este obligat de Guvernul României să-și îngroape morții.
Acum să nu își închipuie careva că inventez vreo teorie a conspirației, deși până la urmă este treaba fiecăruia ce alege să creadă, însă drama de mai sus poate să explice pe scurt modul în care Grupul de Comunicare Strategică raportează zilnic zeci de decese. Că sunt români diagnosticați pe bune cu infecție cu COVID-19, că sunt mulți oameni care au decedat din această cauză, că sunt persoane infectate cu noul coronavirus peste tot în lume și așa mai departe sunt fapte clare, nimeni nu se contrazice pe acest subiect. Dar ceea ce se întâmplă în România depășește teoria conspirației și sfidează logica și bunul simț.
Adică lucrurile sunt cât se poate de evidente: Guvernul PNL, prin Ministerul Sănătății, a pus la cale un mecanism prin care românii aflați în pragul morții, cei cu tot felul de boli, sunt trimiși să moară în spitalele de suport pentru pacienții cu COVID-19, pentru ca securistul Grup de Comunicare Strategică să aibă ce raporta zi de zi. Iar toate aceste ticăloșii sunt organizate temeinic și cu simț de răspundere doar pentru ca Ludovic Orban și Klaus Iohannis să mențină spaima în populație, pentru ca PNL să câștige alegerile.
Ce oameni de omenie, cât de mult le pasă liberalilor de români de când a apărut pandemia. Până la apariția noului coronavirus românii aveau dreptul să moară de orice boală că nu ne întreba nimeni nimic. Acum dacă epidemia folosește boierilor să-și pună în practică ambițiile de putere și avere, de ce nu ar profita Ludovic Orban și Klaus Iohannis și de moartea noastră?
În țara aceasta, nu mai avem dreptul nici să murim liberi darămite dacă ne încăpățânăm să mai trăim!
În vremea lui Ludovic Orban și Klaus Iohannis, în Schela Cladovei, aproape de Dunăre, a murit noapte trecută o femeie. Statul român, prin reprezentanții săi obedienți și eficienți, a decis că această femeie, mama unor copii, soția unui om, a murit din cauza COVID-19. Dumnezeu să o ierte!
Autor: Constantin Șolga
Ion Cristoiu Blog
Alexandru Petria: “Guvernarea prin lagăr”!
Nu vă gândiți la lagărele de exterminare naziste, cum funcționează aproape pe bază de reflex condiționat referința la acest tip de loc al claustrării, sub avalanșa hollywoodiană a filmelor despre Holocaust.
Nu vă gândiți nici la un spațiu unde sunt spânzurați și împușcați oamenii după o judecată sumară. Sau fără o condamnare la moarte decisă de un judecător.
Nu vă gândiți nici ca la un infern al muncii forțate, de unde, de destule ori, moartea e cea mai onorabilă ieșire.
Gândiți-vă doar la un tipar unde libertatea e suspendată. Total, parțial, oricum eviscerată dintre atributele omului-prizonier militar, omului-refugiat în altă țară, omului-carantinat pe caz de boală.
În cele trei ipostaze umane, lagărul permite, în condiții cât de cât decente, supraviețuirea. Un trai redus spre fiziologie, plenitudinea deciziilor fiind la comandanții lagărelor și în afara gardurilor și sârmelor ghimpate.
Covid-19 ne-a transpus într-o viețuire de lagăr, sub pretextul luptei cu virusul. State cu regim de lagăr, închise în ele însele de granițe. Un trai depersonalizant, lipsit de vechile tabieturi, unde ruperea relațiilor umane, a apropierii fizice a devenit de uz curent- cale de apărare stabilită de medici. Distanțarea socială e mantră.
Dacă în stările de urgență vorbim mai degrabă de-o încarcerare a oamenilor, de case-celule, la relaxarea pas cu pas a măsurilor sanitare, numite stări de alertă în România, termenul de lagăr prinde cu exactitate realitatea.
Problema e revenirea din lagăr la societatea care a fost înainte. Nimeni nu are cum să știe ce-o să fie exact, sunt teorii și teorii.
Că o să ne reîntoarcem schilodiți sufletește, e una. Alta extrem de importantă este că politicienilor li s-a deschis apetitul pentru guvernări discreționare, să porționeze libertatea cum cred ei că e bine. Iar binele lor se suprapune peste al nostru numai în excepții. Pericolul dictaturilor e după colț.
Alexandru Petria Facebook
Pandemia de Covid-19, noul "11 septembrie" (Jornal Económico)
Pandemia de Covid-19 poate fi privită drept un nou "11 septembrie" ca urmare a impactului său global și de durată, scrie într-un editorial ziarul portughez Jornal Económico, citat de Rador.
Este tot mai mare tensiunea între Washington și Beijing, după ce Statele Unite au adoptat sancțiuni contra unui număr de 11 lideri din Hong Kong, printre care șefa executivului, Carrie Lam. În paralel, măsuri radicale au fost adoptate și față de companiile digitale chinezești TikTok și WeChat, relatează ​France 24.
Asistenţă de urgenţă pentru Liban: Ţările donatoare cer ca ajutoarele să fie livrate "direct" populaţiei
Ţările reunite în videoconferinţă duminică pentru a furniza o asistenţă de urgenţă Libanului, după explozia care a devastat Beirutul, au solicitat ca acest ajutor să fie livrat "direct" populaţiei şi în condiţii de "transparenţă", relatează Agerpres citând AFP.
Preşedintele în exercițiu al Belarusului, Aleksandr Lukașenko, a obţinut 79,7% din voturi la alegerile prezidenţiale desfășurate duminică în această, în timp ce candidata surpriză a opoziției, Svetlana Tihanovskaia, ar fi obținut doar 6,8% din sufragii, potrivit unui sondaj oficial realizat la ieșirea de la urne, transmite AFP.
3.063.100 hits video
Nelu Tătaru spune adevărul: Președintele Klaus Iohannis a fost informat greșit! Cine este de vină! octavpelin.wordpress.com/2020/08/09/nel… 13 hours ago
stiripesurse.ro: PSD a făcut o CRONOLOGIE A IRESPONSABILITĂȚII pe care Klaus Iohannis și Guvernul Ludovic O… twitter.com/i/web/status/1… 14 hours ago